
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ 
НАГРАДИСЕМ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи юпа уйӑхӗн 8-мӗшӗнче
йышӑннӑ

1 статья
Чӑваш Республикин "Чӑваш Республикин патшалӑх наградисем ҫинчен" 2005 ҫулхи ака уйӑхӗн 12-мӗшӗнчи 15 №-лӗ саккунне (Чӑваш Рес-публикин Патшалӑх Канашӗн ведомоҫӗсем, 2005, 62 №; 2010, 85 №; 2012, 94 №; Чӑваш Республикин Саккунӗсен пуххи, 2013, 6 №; 2014, 3, 9 №-сем; 2015, 12 №; 2016, 10 №; "Республика" хаҫат, 2018, раштав уйӑхӗн 26-мӗшӗ; 2019, утӑ уйӑхӗн 17-мӗшӗ, раштав уйӑхӗн 26-мӗшӗ; 2023, утӑ уйӑхӗн 19-мӗшӗ, раштав уйӑхӗн 27-мӗшӗ; 2024, ака уйӑхӗн 10-мӗшӗ) ҫакӑн пек улшӑнусем кӗртес:
1) 2 статьяра: 
а) ҫакӑн пек ҫырса хӗрӗх ҫиччӗмӗш ҫӗнӗ абзац хушса хурас:
"Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав палли;";
ӑ) хӗрӗх ҫиччӗмӗш абзаца хӗрӗх саккӑрмӗш абзац тесе шутлас;
2) 7 статьян улттӑмӗш абзацне "Чӑваш Республикин амӑш мухтавӗн "Анне" паллипе," сӑмахсем хыҫҫӑн "Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав паллипе," сӑмахсем хушса хурас;
3) ҫакӑн пек ҫырса 121-1 статья хушса хурас:
"121-1 статья.	"Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав палли ҫинчен калакан Положени
"Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав паллипе 10 ҫултан кая мар Чӑваш Республикин патшалӑх граждан службин стажӗ пур Чӑваш Республикин патшалӑх граждан служащийӗсене Чӑваш Республикин патшалӑх граждан службинче нумай ҫул тӳрӗ кӑмӑлпа тата тухӑҫлӑ ӗҫленӗшӗн наградӑлаҫҫӗ. 
"Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав паллине кӑкӑрӑн сылтӑм енне ҫакса ҫӳреҫҫӗ, Чӑваш Республикин амӑш мухтавӗн "Анне" палли пур чухне ун хыҫҫӑн вырнаҫтараҫҫӗ.
"Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав палли ҫинчен ҫак Саккун ҫумне 62-мӗш хушса ҫырнинче ҫырса кӑтартнӑ.";
4) 122 статьян виҫҫӗмӗш абзацӗнче "Чӑваш Республикин амӑш мухтавӗн "Анне" палли пур чухне" сӑмахсене "Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав палли пур чухне" сӑмахсемпе улӑштарас;
5) ҫакӑн пек ҫырса 62-мӗш хушса ҫырни хушса хурас:
"Чӑваш Республикин 
"Чӑваш Республикин патшалӑх 
наградисем ҫинчен" саккунӗ ҫумне 
62-мӗш хушса ҫырни


"Чӑваш Республикин патшалӑх граждан службинче 
тӳрӗ кӑмӑлпа ӗҫленӗшӗн" мухтав паллине
ҪЫРСА КӐТАРТНИ


"Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" мухтав паллине (малалла – мухтав палли) пӑхӑрпа цинк шӑранчӑкне (томпак) ылтӑнласа (585-мӗш пробӑллӑ ылтӑнпа витсе) туса хатӗрлеҫҫӗ тата вӑл витӗр курӑнакан тӗттӗм хӗрлӗ эмальпе витнӗ тӑваткал никӗс ҫине вырнаҫтарнӑ тӑватӑ пайӑркаллӑ ҫӑлтӑр евӗрлӗ, унӑн варрине мӑкӑрӑлчӑк туса Чӑваш Республикин Патшалӑх гербне ылтӑнласа ӳкернӗ. Тӑваткал никӗсӗн виҫи 36 × 36 миллиметр. Тӑваткалӑн ҫаврашкалатнӑ аяккисен радиусӗ – 53 миллиметр. Тӑватӑ пайӑркаллӑ ҫӑлтӑр виҫи – 17 × 17 миллиметр, герб виҫи – 13,7 × 13,7 миллиметр. 
Тӑватӑ пайӑркаллӑ ҫӑлтӑра шурӑ эмальпе витнӗ хӑюпа ҫавӑрса илнӗ, унта вырӑсла тата чӑвашла "Служить во благо" / "Ырлӑхшӑн ӗҫленӗшӗн" тесе мӑкӑртса ҫырса хунӑ. Унӑн сарлакӑшӗ – 3 мм. Тӑваткал никӗс тата хӑю хӗррисенче – мӑкӑрӑлчӑк рант, унӑн ҫӳллӗшӗ хӑю ҫине ҫырса хунӑ сас паллисен ҫӳллӗшӗпе тан. Тӗттӗм хӗрлӗ тата шурӑ эмале витӗр курӑнакан эпоксид лакӗпе витнӗ. 
Мухтав паллин хыҫал енне ҫӳлте чӑвашла "Чӑваш Республикин патшалӑх граждан службинче тӳрӗ кӑмӑлпа ӗҫленӗшӗн" тесе, аялта вырӑсла "За безупречную государственную гражданскую службу Чувашской Республики" тесе мӑкӑртса ҫырнӑ. Ҫырнисен хушшинче, мухтав паллин варринче, мухтав паллине тумтир ҫумне ҫирӗплетмелли булавка пур.".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2024 ҫулхи юпа уйӑхӗн 9-мӗшӗ

